Nova Roma

***Nova Roma*** es un organisation international revivalista roman e reconstructionista polytheistic roman create in 1998 (o MMDCCLI AUC in le calendario roman) per Joseph Bloch e William Bradford, plus tarde incorporate in Maine como un organisation non-profit con un mission educational e religiose. Nova Roma pretende a promover "le restauration del religion, cultura, e virtutes roman classic" e "ideales roman possedite in commun".

Reportate de provider bon ressources online super le cultura roman, lingua latin, costumes e vestimentos antique roman e guidas de reconstruction historic, Nova Roma intende de esser plus que un communitate de reconstitutores historic e plus que un gruppo de studio historic. Strimska, Davy, Adler e Gallagher-Ashcraft refere a illo como un communitate polytheistic reconstructionista. Quia illo ha un structura basate super le Republica Roman antique, con un senato, magistratos executive e leges decretate per voto de le comitia, e con su cuneage, e quia le Nova Roma Wiki declara e constata que le gruppo se identifica como "nation soveran", plure observatores externe lo classifica come un micronation.

## Religion roman

Nova Roma ha adoptate le religion roman antique como su religion de stato, sed mantene le libertate de religion de su cives. Como un practica reconstructionista polythesitic, le *religio Romana* o *cultus deorum Romanorum* (terminos latin usate per adherentes de Nova Roma quando illos refere al lor religion) es dicite de attraher particularmente homines de fundo militar.
Et le traditiones religiose domestic et le si-nominate "religion de stato" (*sacra publica*) es representate in le practicas de Nova Roma, includente le restauration del *collegia* sacerdotal antique, e le honoration del cyclo complete del festas roman per le anno. Secundo al Ontario Consultants on Religious Tolerance, a tempore de Natal, nova romanos celebra le festa roman Saturnalia.

In 2006 Margot Adler notava le plan del organisation de restaurar le fano de Magna Mater in Roma.

## Eventos vivente

Cives nova roman participa in tal eventos como le Festa de Hereditage Antique in Svishtov, Bulgaria, le Die de Mercato Roman in Wells Harbor Park, Maine, le *Forum Fulvii* in Italia, le *Ludi Savarienses* Carneval Historic o le *Floralia de Aquincum * Festa de Primavera in Hungaria.

## Competitiones e jocos cultural

Inter le activitates cultural de Nova Roma, competitiones e jocos associate con varie festas roman ha un loco importante. Illos pote includer un large campo de varie programmas ab jocos humorose online ad seriose competitiones de arte como le *Certamen Petronianum*, un concurso litterari de scriber novellas historic, ubi le jury era composite de notabilitates includente novellista famose in tote le mundo Dr. Colleen McCullough, autor de molte romances best-seller de thema roman, e Prof. Dr. T. P. Wiseman, professor universitari de historia roman et ex-vicepresidente de la Academia Britannic.

## Contextos historic

Le revivification de cosas roman e lor cooptation pro importantia symbolic ha un historia longe. *Nova Roma* (in latin, litteralmente "Nove Roma") in su revivification deliberate del remanentias grandiose del passato dunque parallela et echoa altere Nove Romas como:
* le Imperio Byzantin o Imperio Roman Oriental, como le incarnation supervivente del ideales roman basate super Constantinopole (interdum characterisate como le "Nove Roma" o le "Secunda Roma") post le declino del *imperium* roman in le Occidente.
* le doctrina del Roma Tertie como justification pro le ambitiones imperial moscovita e russe ab le 15me seculo
* le construction attempte de Mussolini pro un nove imperio roman basate super le Mediterraneo in le prime medietate del seculo 20me.

## Notas

## Referentias
* American Religious Identification Survey," by The Graduate Center of the City University of New York  (pdf)
* McColman, Carl. 2002. The Complete Idiot's Guide (R) to Paganism, Alpha Books. 
* Dennis A. Trinkle, Scott A. Merriman. M.E. Sharpe, 2002. US history highway, Volume 1. 
* Danese, Roberto/Bacianini, Andrea/Torino, Alessio. 2003. Weni, widi, wici: tra 'volumen" e byte, Guaraldi. 
* Strmiska, Michael. 2005. Modern Paganism in World Cultures: Comparative Perspectives, ABC-CLIO. 
* Davy, Barbara Jane. 2006. Introduction to Pagan Studies, Rowman Altamira. 
* Dennis A. Trinkle, Scott A. Merriman. M.E. Sharpe, 2006. The history highway: a 21st century guide to Internet resources. 
* Dixon, Suzanne. 2007. Cornelia, Mother of the Gracchi, Routledge. 

## Ligamines externe
* Nova Roma Website Official